Aleksandr Kiselyov

Aleksandr Aleksandrovitc Kiselyov ( rossiavon Александр Александрович Киселëв ) ba 18/06/1838 koe Suomenlinna ( Sveaborg ) banugale koe Rossiafo gindaxo koblir. Ba 02/02/1911 koe Sankt Peterburg awalker. Tiyir geltrevaf lingesik is bewik ke Avlemodikaf Seltom. Tir katcalaf nope patectoy.

 Blirizva 
Taneon dene sayakafa olda vayar aze mali 1858 va kotla ke Sankt Peterburg denfir. Bak 1861 va tavera dene Yambaf Gindaf Cultim tcoker. Bak 1864 zo diemar ise va Avlemodikaf Seltom vanfir. Banvielu tandeon deneon wonar. Koe Moskva kobar ise koe Rossia koyar, vayatason va patectoy bak amidaf cadim. Azon ko Kavkaza koyar lize va konaka tructa titisa kiewatcafa linger.

Bak 1906 Kiselyov tir tan zabdusik va Rijay dem Yambaf Albasik ke Lentefa Rossia koe Vologda, noves da yambik ke bat rijay dene wonara ke Gindaf Cultim di zo wonad.

Koe Tuapse kene Tcerna Bira volmiv vegedur. Va bata krimtafa widava karolapar ise gan listuca ke patetcoy ke gola zo pedrar. Kiselyov tcila koe inafa savsafa mona re tigir.

 Yona trutca 

 Dere rupec 

 Stragela 
 (ru) Киселев, Александр Александрович, Энциклопедический словарь Брокгауза и Ефрона, 86 т. — СПб., 1890—1907.
 (ru) С. Н. Кондаков. Юбилейный справочник Императорской Академии художеств. 1764-1914, Спб.: Товарищество Р. Голике и А. Вильборг, 1915. — Т. 2 (Часть биографическая). — С. 90. — 459 с.
|style="vertical-align: top;"|

|}
Kiselyov (Aleksandr Aleksandrovitc)
Kiselyov (Aleksandr Aleksandrovitc)